[{"text_idx": "#000000", "text": "Skip to primary navigation Skip to content Skip to primary sidebar"}, {"text_idx": "#000006", "text": "Eleni, rydym wedi cynnwys tiwtoriaid ar gyfer plant hefyd ac mae 4 cyfres o wersi ar gael mewn dwy sesiwn bob dydd. Ar y ddydd Sadwrn, gall plant dros 7 oed greu anifeiliaid ffelt gyda Helen Gill o\u2019r busnes lleol, All Sewn Up Wales, neu greu pa\u0302r o siorts pyjamas gyda Nicola Ridd-Davies o The Little Stitchery Sewing Rooms yn Ystradgynlais, "}, {"text_idx": "#000007", "text": "Gallwch greu labeli bagiau wedi\u2019u personoli gyda\u2019r artist tecstilau Alison Moger neu ddysgu sgiliau newydd er mwyn addurno bag calico mewn steil gyda Vivian Rhule. Ar y dydd Sul, bydd yr holl wersi\u2019r un peth heblaw am y ffaith y bydd Natasha Morgan yn dod i mewn yn hytrach nag Alison Moger. Bydd yr artist doliau lleol Natasha yn helpu\u2019r plant i greu bachau drws gan ddefnyddio pwythi brodwaith traddodiadol."}, {"text_idx": "#000008", "text": "Ar gyfer yr oedolion, mae gennym amrywiaeth helaeth o hen sgiliau pwytho a rhai newydd. Ddydd Sadwrn 18 Awst a dydd Sul 19 Awst, bydd gennym gyfle i ddysgu gwaith du gan Karen Wise, sy\u2019n aelod hirsefydlog o Carmarthen Creative Stitchers (yn gangen o Urdd y Brodwyr gynt) a Stitching Botanicals. Bydd hi\u2019n dysgu dosbarth sy\u2019n addas i bobl sy\u2019n newydd i\u2019r dechneg gymhleth hon a phwythwyr profiadol sy\u2019n chwilio am her fel ei gilydd. Bydd Karen yn defnyddio gwehyddiad llyfn neu ddefnyddiau safonol ac edau gotwm/sidan gyfrodedd; mae\u2019r deunyddiau\u2019n syml ond bydd cyngor technegol ar y diwrnod yn sicrhau canlyniadau da."}, {"text_idx": "#000010", "text": "Carol Bartlett Bydd gweithdy Carol yn archwilio brodwaith symudiad rhydd er mwyn creu llun ar thema gwni\u0308o traddodiadol. Gall myfyrwyr ddewis cynllun lliwiau o amrywiaeth o ddefnyddiau ac addurnau hyfryd a dysgu sut i addurno defnydd ag applique\u0301 a gwni\u0308o\u2019r llinellau i greu eu lluniau. Graddiodd Carol o\u2019r brifysgol gyda BA (Anrhydedd) mewn Dylunio Tecstilau. Yn 2015, enillodd Sew Lovely wobr cylchgrawn Sew am \u2018Y Siop Manion Gwni\u0308o Orau yng Nghymru\u2019 ar o\u0302l i\u2019w ddarllenwyr bleidleisio drosti. Alison Deer \u201cBroetshis Defnydd Bach\u201d\u2013 Byddwch yn creu broetshis bach gyda thair neu bedair haen o ddefnydd gan ddefnyddio gwla\u0302n neu sidan ffeltiog, wedi\u2019u cau a\u0302 botwm neu addurniadau eraill. Torrir y defnydd gan ddefnyddio peiriant torri a\u0302 dei neu gellir ei dorri a\u0302 llaw gan ddefnyddio templed."}, {"text_idx": "#000011", "text": "Ychydig o diwtoriaid yn unig fydd gennym ddydd Sadwrn, Roberta Daniel \u2013 bydd Roberta yn cynnig cyfle i fyfyrwyr ddysgu\u2019r grefft o wehyddu gleiniau. Mae hi\u2019n bwriadu defnyddio glain \u201cdau-dwll\u201d i ddangos sut y gellir ei addurno gan wehyddu gleiniau o\u2019i gwmpas. Mae Roberta wedi bod yn creu gemwaith ers dros 30 o flynyddoedd. Agorodd ei siop gyntaf ger Llandeilo 25 o flynyddoedd yn o\u0302l ac mae hi bellach yn rheoli Little Gem yn Southgate. Bydd Monica ac Isobelle o Cutting Edge Textiles yn cynnal gweithdy a fydd yn canolbwyntio ar greu cefndir diddorol gan ddefnyddio delweddau wedi\u2019u hargraffu a phwytho a\u0302 llaw. Bydd gan gyfranogwyr gyfle i ddysgu sut i argraffu ar ddefnydd gyda stensiliau a sgriniau Thermofax gan ddefnyddio paent acrylig a ffabrig. Byddant yn creu defnyddiau a\u0302 chefndiroedd ar thema\u2019r mo\u0302r ynghyd a\u0302 delweddau o brif wrthrych. Gellir gwella\u2019r rhain wedyn gan bwytho a\u0302 llaw i greu croglen fach. Bydd Natasha Middleton o Sew Swansea yn cynnal gweithdy yn ei harddull unigryw ei hun er mwyn i chi greu broetsh wedi\u2019i phersonoli gan ddefnyddio brodwaith a\u0302 llaw. Mae gan Natasha ei stiwdio ei hun yn Oriel Elysium, Stryd y Berllan, yng nghanol dinas Abertawe ac mae hi\u2019n cynnig amrywiaeth o ddosbarthiadau yno, o sesiynau unigol i grwpiau a hyd yn oed parti\u0308on cyn priodi!"}, {"text_idx": "#000012", "text": "Ddydd Sul, byddwn yn croesawu\u2019r menywod o Swansea Bay Yarns Bydd Morgan a Helen yn cynnig cyfle i fyfyrwyr ddysgu crosio Tiwnisaidd. Mae hon yn arddull wahanol o grosio a dangosir i fyfyrwyr y technegau sylfaenol fel y byddant yn gallu creu lliain ymolchi neu glwtyn llestri. Bydd Morgan yn darparu defnydd cotwm hyfryd i\u2019w creu; hi yw perchennog Swansea Bay Yarns ac mae hi wedi bod yn ddigon ffodus i droi ei brwdfrydedd dros wau a chrosio yn noddfa i bobl sy\u2019n dwlu ar wla\u0302n. Mae\u2019r siop yn ardal breswyl San Helen, yn agos at Neuadd y Ddinas Abertawe."}, {"text_idx": "#000013", "text": "Tiwtoriaid dydd Sul \u2013 dysgwch gan Jo Miller \u2013 Bydd Jo yn dangos i fyfyrwyr sut i greu cerdyn gan ddefnyddio clytwaith plygu Japaneaidd. Gellir defnyddio\u2019r bloc fel cerdyn cyfarch neu ei ddefnyddio i wneud bagiau, blychau, llieiniau cul a hyd yn oed cwiltiau. Gellir creu\u2019r clytwaith gan ddefnyddio peiriant neu drwy wni\u0308o a\u0302 llaw. Mae Jo wedi bod yn gwni\u0308o a gwau ers ei bod yn 4 oed a dechreuodd hi wni\u0308o gyda pheiriant pan oedd hi\u2019n 9 oed. Mae hi wedi rheoli ei busnes crefftau ei hun, gan gyflenwi amrywiaeth o orielau a siopau anrhegion ac mae hi wedi dysgu dosbarthiadau clytwaith ers dros 10 mlynedd. Mae Jane Dorsett wedi bod yn diwtor tecstilau (BA Anrhydedd) TAR ers 20 o flynyddoedd ac mae hi wedi dysgu gweithdai addysg oedolion ac ar ei liwt ei hun yn y DU a Chanada a hi yw cydlynydd Torfaen Textile Artists. Bydd hon yn sesiwn ragflas anffurfiol a fydd yn cyflwyno myfyrwyr i sawl techneg o greu ry\u0300g garpiau. Dewch i ymlacio, cael hwyl a chwarae gydag amrywiaeth o ddefnyddiau a chreu blodyn neu ry\u0300g bach ar ffurf cerdyn post. Darperir yr holl offer a defnyddiau felly dewch a\u0302\u2019ch creadigrwydd a\u2019ch brwdfrydedd yn unig! A phrynhawn dydd Sul, bydd Esyllt Jones yn dangos i fyfyrwyr sut i greu defnydd a\u0302 phapur brown. Dylai digon o samplau gael eu darparu yn y gweithdy ar gyfer cyfranogwyr a bydd Esyllt yn helpu\u2019r myfyrwyr i gwblhau o leiaf un eitem. Mae Esyllt yn aelod sefydlol o Grw\u0302p Tecstilau Itchy Fingers ac mae hi bellach yn gadeirydd. Mae ganddi ddiploma Cwrs Tecstilau City and Guilds, mae hi\u2019n gadeirydd ar gyfer Cymdeithas Brodwyr Cymru ac yn llefarydd cyfrwng Cymraeg ar gyfer yr W\u0302yl."}, {"text_idx": "#000014", "text": "Dyma benwythnos bendigedig sy\u2019n llawn cyfleoedd pwytho!"}]